Oorgrensmisdaad 'ANC-regering se skuld' | Maroela Media
Die grenspos by Van Rooyenshek. Foto: saportsofentry.blogspot.com
Die ANC-regering het grensgemeenskappe in die steek gelaat en moet regstreeks aanspreeklik gehou word vir die trauma wat slagoffers van oorgrensmisdaad ly, sê die DA.
In 'n verklaring ná 'n oorsiginspeksie van die Ficksburgse grenspos en Van Rooyenshek by Wepener in die Vrystaat sê die DA se Vrystaatse premierskandidaat, Patricia Kopane, Suid-Afrika se grens het 'n geval van "kom een, kom almal" geword.
"As jy in 'n gemeenskap naby Suid-Afrika se grens met Lesotho woon, bestaan 'n goeie kans dat jy in jou huis beroof of wreed vermoor sal word, want die ANC-regering het geen respek vir menselewens nie," meen Kopane.
"Inwoners, plaaslike sake-eienaars en plattelandse gemeenskappe deel dié gevoelens, want hulle leef elke dag saam met die werklikheid van onbeteuelde oorgrensmisdade, soos rooftogte, moord, die smokkel van onwettige goedere en veediefstal weens die land se poreuse grense."
Die immerteenwoordige gevaar dat mense naby die grens misdaadslagoffers kan word, word vererger deur die ANC se "chroniese onvermoë om genoegsame en doeltreffende immigrasiebeamptes, militêre personeel om die grense te bewaak en 'n eerlike, professionele polisiediens om misdaad te bekamp, op die grens ontplooi".
By die Caledonrivier, sê Kopane, is die grensdraad afgebreek sodat burgers van Lesotho Suid-Afrika kan binnekom sonder behoorlike dokumentasie. "Hul beeste wei vrylik op die reuse‑stuk grond tussen die twee lande, wat gevaar vir plaaslike vee inhou. Onlangs is bek-en-klouseer in Limpopo en die Vrystaat aangemeld, en onbeperkte kontak met diere uit buurstate kan die probleem vererger."
Ai Kopane, sê ons al lankal dan word ons van rassisme beskuldig. Kyk hoe lyk daardie teerpad! Daar is geld vir staatsamptenare om tot R400 000+ per maand te verdien, dis mos verdomp belaglik. Hy/sy is nie direkteur van sy/haar eie besigheid nie en verdien nie om daaedie tipe salaris te kry nie. Zuma &kie se lewenskoste word gedra, nog n groot belaglikheid wat die land van geld beroof wat gebruik kan word om paaie oor te bou. Nee a. Hoeveel langer kan anc gesante die land so droogmelk? Ek dink buitendien die anc rig meer skade aan die land… Lees meer »
… maar as Trump oor dieselfde ding kla, waarsku en 'n behoorlike grenslyn wil oprig, word hy as 'n idioot uitgemaak. Sonder 'n grens is geen land 'n entiteit nie. Die groot vraag tuis, is hoekom die regering sy oe sluit vir die probleem of gebruik hulle die massas armes om armoede in stand te hou?
Die comrades en kaders is vir als in sa wat inmekaar tuimel verantwoordelik.
Ag asseblief me Kopane! waarom nou uitvaar oor oorgrensmisdaad? Siestog kom soek jy n paar wit stemme? Staan liewer by jou DA jeugleier wie die onderwyseres van Schweizer so verskeur het. vergeet maar van my stem, ditis te wit vir die DA